CELEX: 62015CN0287
Language: el
Date: 2015-06-12 00:00:00
Title: Υπόθεση C-287/15: Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 12 Ιουνίου 2015 — Società LIS Srl, Società Cerutti Lorenzo Srl κατά Abbanoa SpA

14.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 302/15
            
         Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 12 Ιουνίου 2015 — Società LIS Srl, Società Cerutti Lorenzo Srl κατά Abbanoa SpA
   (Υπόθεση C-287/15)
   (2015/C 302/20)
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Αναιρεσείουσες: Società LIS Srl, Società Cerutti Lorenzo Srl
   
      Αναιρεσίβλητη: Abbanoa SpA.
   
      Προδικαστικά ερωτήματα
   
   
            
               1)
            
            
               Είναι συμβατό με το άρθρο 45, παράγραφος 2, στοιχεία α' και β', της οδηγίας 2004/18/ΕΚ, της 31ης Μαρτίου 2004 (1), να θεωρηθεί ότι «έχει κινηθεί διαδικασία» απλώς και μόνο λόγω της υποβολής αιτήσεως προληπτικού της πτωχεύσεως συμβιβασμού από τον οφειλέτη στο αρμόδιο δικαστικό όργανο;
            
         
            
               2)
            
            
               Είναι συμβατό με την προαναφερθείσα ρύθμιση να θεωρηθεί η ομολογία του οφειλέτη ότι τελεί σε κατάσταση αφερεγγυότητας και επιθυμεί να υποβάλει αίτηση «εν λευκώ» προληπτικού της πτωχεύσεως συμβιβασμού (τα χαρακτηριστικά του οποίου διευκρινίζονται ανωτέρω) λόγος αποκλεισμού από τη διαδικασία αναθέσεως δημόσιας συμβάσεως, με διασταλτική ερμηνεία της κατά την κοινοτική (άρθρο 45 της οδηγίας) και εθνική (άρθρο 38 του νομοθετικού διατάγματος 163-2006) ρύθμιση έννοιας της «διαδικασίας που έχει κινηθεί»;
            
         
            
               3)
            
            
               Είναι συμβατή με το άρθρο 48 της οδηγίας 2004/18/ΕΚ, της 31ης Μαρτίου 2004, διάταξη, όπως η ήδη αναλυθείσα του άρθρου 53, παράγραφος 3, του νομοθετικού διατάγματος 163 της 16ης Απριλίου 2006, η οποία επιτρέπει τη συμμετοχή επιχειρήσεως με «ορισθέντα» μελετητή, ο οποίος κατά την εθνική νομολογία, επειδή δεν είναι προσφέρων, δεν μπορεί να επικαλεστεί τις δυνατότητες τρίτου;
            
         
      (1)  Οδηγία 2004/18/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης δημόσιων συμβάσεων έργων, προμηθειών και υπηρεσιών (ΕΕ L 134, σ. 114).